laion/Wikipedia-Exotic huggingface dataset:
טגנגה

טגנגה (בספרדית: Taganga) הוא כפר דייגים קטן השוכן סמוך לעיר סנטה מרתה, במחוז מגדלנה הנמצא בצפון קולומביה. הכפר שוכן לחוף מפרץ טגנגה והוא מוקף בהרים, צמחייה וקקטוסים מסוגים רבים. כפר זה נחשב למקום בעל השקיעות היפות ביותר בקולומביה. הכפר מונה היום כ-3,000 תושבי קבע. ההגעה לכפר נעשית דרך העיר סנטה מרתה, הנמצאת כ-5 קילומטרים דרומית מהכפר. ההתניידות מ- ואל הכפר נעשית באמצעות מוניות, ואוטובוסים היוצאים בתכיפות מרשימה בשעות היום מסנטה מרתה לטגנגה. טגנגה נחשבת למקום אטרקטיבי לצלול בו בצד הקאריבי של קולומביה. הבתוליות של האזור, שוניות האלמוגים הרחבות, מגוון רב של צומח וחי, והחופים מיוחדים הם אלו שעושים את המקום כה מבוקש על ידי אוהבי הצלילות. בנוסף לכל אלו, יש לציין כי יחסית למקומות אחרים ביבשת המחירים המוצעים לקורסי הצלילה באזור הוא נמוך משמעותית. במקום קיימים קורסי צלילה מסוגים שונים, לפי הדרגות השונות וניתן גם לצאת לספארי צלילה הכולל שינה בפארק טיירונה. פארק טיירונה היא שמורת טבע בגודל 150 קמ"ר (120 על היבשה ועוד 30 בים). בפארק מספר רב של מינים מהצומח ומהחי שמתפרסים מקרקעית הים ועד ל-900 מטר גובה. כיום חיים בשמורה 100 מינים של יונקים בהם קופים, איילים ויותר מ-70 מיני עטלפים. במקום 300 מיני ציפורים שונות, הכוללות דורסים כמו עיטים לבנים, קונדורים ועופות. בנוסף קיימים בפארק כמה מיני צבים בסכנת הכחדה כגון צב ים ירוק, צב ים קרני וצב ים חום. וזוחלים כלטאות נחשים ואיגואנות. בשטח השמורה שרידים ארכאולוגים שונים המצביעים על התיישבות אנושית מקומית של בני שבט הטיירונה, עוד לפני גילויו של קולומבוס. אנשי השבט היו ידועים כצורפי תכשיטים ברמה גבוהה. הכלכלה בטגנגה בעיקרה מתבססת על דייג. הדייגים עוגנים את סירותיהם במפרץ הקטן עליו יושב הכפר, רוב הסירות ששימושן דיג הן סירות מעץ. רוב הדייגים קרובים זה לזה בקרבה משפחתית, או מאורגנים בחמולות. יש להם כללי התנהגות ברורים והם מחלקים את שטחי הדייג ביניהם. למעוניינים לדוג ניתן לצאת לדיג של מספר שעות בתשלום עם הדיגים המקומיים. לדייגים היותר מקצועיים יש היום סנייפרים (רובי חיצים) המאפשרים לצוד דגים. פרט לדיג טגנגה מצטיינת ביופיה, באופיה הכייפי והרגוע, ונקודה המשמשת כנמל לחוזרים וליוצאים לאטרקציות באזור. התיירות היא האמצעי השני עליה מתבססת כלכלתה של טגנגה. בכפר, בעיקר באזור החוף ישנן מסעדות דגים רבות המציעות את מרכולתן של הדייגים המקומיים. בערבים, יוצאים תושבי האזור והתיירים המשתכנים באכסניות ובמלונות לשחק סנוקר, לשתות בירה בפאב המקומי ולרקוד במועדונים השונים. במקום פועלים עסקים רבים של זרים, אשר גילו את הפוטנציאל התיירותי האדיר הטמון בטגנגה. במקום פועלים אף כמה עסקים בבעלות ישראלית. אחד מהם, המלון "בנימין" נסגר בידי הרשויות ב-2017 בעקבות ארגון של מסיבות סמים וניצול מיני של קטינות בידי התיירים הישראלים, ובעליו, אסי מוש, נעצר וגורש מהמדינה לישראל. מדיה וקבצים בנושא טגנגה בוויקישיתוף Taganga, en riesgo (בספרדית) אתר האינטרנט של פארק טיירונה (באנגלית) [1] (בספרדית)
מפת זיבר - ירושלים וסביבותיה הקרובות

מפה של ירושלים וסביבותיה הקרובות (Karte von Jerusalem und seiner naechsten Umgebungen) המכונה גם מפת פרנץ וילהלם זיבר או מפת זיבר היא מפה של העיר ירושלים משנת 1823. המפה פורסמה בספר: "Reise von Cairo nach Jerusalem" שיצא לאור בפרג ובלייפציג בשנת 1823. המפה מצויה כיום באוסף ערן לאור בספרייה הלאומית שבירושלים. פרנץ וילהלם זיבר, מפראג החל לתור את המזרח התיכון בשנת 1816. הוא סייר ומיפה את כרתים, מצרים וארץ ישראל. את המפה צייר בשנת 1818 לאחר ביקורו בעיר, ושהותו בה במשך שישה שבועות, בהם חקר את הגאוגרפיה והטופוגרפיה שלה. המפה זכתה לשבחים בזמן פרסומה בשל דיוקה. ייחודה של מפה זו, בהיותה אחת המפות הראשונות של ירושלים המבוססת על מדידות (ולא על מראה עיניים). גודלה של המפה 590 מ"מ על 440 מ"מ (גודלו של הדף 620 מ"מ על 470 מ"מ). המפה פונה לכוון מזרח (בדומה למפות עתיקות, ובשונה ממפות מודרניות הפונות לכיוון צפון). על שולי המפה רשומים כיווניה: "זריחת השמש" (הכוונה למזרח), "צהריים (הכוונה לדרום), "ערב" (הכוונה למערב), "חצות הלילה" (הכוונה לצפון). המפה מציגה את העיר העתיקה של ירושלים, המוקפת בחומות, ואת הר הזיתים, הר ציון וגיא בן הינום. בדימוי הר הזיתים צוירה כנסיית העלייה לשמיים. בחלקה התחתון של המפה (בכיוון מערב) ניתן לראות את בריכת הסולטאן ובריכת ממילא. במפת העיר העתיקה מצוירים רחובותיה העיקריים (אך לא כל הסימטאות), וכן מצוינים מספר מבנים עיקריים (כיפת הסלע, מסגד אל-אקצא, כנסיית הקבר, מגדל דוד והמחכמה). במפה ארבע מסגרות ובהן מפות מוקטנות של כנסיית הקבר, עותק של מפת ירושלים בעת העתיקה על פי מפה של הקרטוגרף הצרפתי בורגיניון ד'אנביל, עותק של מפת ירושלים מעשה ידי הקרטוגרף ריכרד פוקוק ועותק של מפת ירושלים משנת 1806 מעשה ידי הקרטוגרף פרנסואה רנה דה שטובריאן. אריאל תישבי (עורך), ארץ ישראל במפות ממידבא ועד הלוויין, הוצאת מוזיאון ישראל ומשרד הביטחון – ההוצאה לאור, 2001 מפת זיבר, 1823, באוסף המפות ע"ש ערן לאור, הספרייה הלאומית
מפת ון דה ולדה

מפת העיר ירושלים וסביבותיה או מפת ון דה ולדה היא מפה של העיר ירושלים משנת 1858 מעשה ידי הקרטוגרף ההולנדי ון דה ולדה. המפה ראתה אור ב-1858 בספר מלווה ומבאר של טיטוס טובלר, "תולדות המיפוי של ירושלים"' בהוצאת יוסטוס פרתס (Justus Perthes) בגותה שהתמחתה בפרסומים גאוגרפיים למיניהם. ון דה ולדה היה קרטוגרף הולנדי שצבר ניסיון רב ביצירת מפות בעבודתו במשרד ההידרוגרפי המלכותי ההולנדי באי יאווה בין השנים 1839–1841. ון דה ולדה היה פרוטסטנט אדוק, והחליט למפות את ארץ הקודש. הוא ערך שני מסעות מחקר לארץ ישראל – המסע הראשון בין השנים 1851–1852 והמסע השני בשנת 1861. ון דה ולדה פרסם ב-1854 ספר מסעותיו באזור, ובשנת 1857 פרסם אלבום ובו מאה ליתוגרפיות של ציורים שביצע בסוריה, בלבנון ובארץ ישראל. לעיקר תרומתו לחקר הארץ נחשבות מפת ארץ ישראל בקנה מידה 1:315,000 ומספר מפות של אזור ירושלים. בעת ציור מפת ירושלים הסתמך ון דה ולדה על שני מקורות: המיפוי הטריגונומטרי של ירושלים שנעשה על ידי קציני צבא בריטניה בשנת 1840, ומפת ירושלים מעשה ידי הרופא השווייצרי טיטוס טובלר משנת 1849. המפה צוירה בקנה מידה 1:10,000. גודלה 800 מ"מ על 630 מ"מ. המפה פונה לכיוון צפון ומציגה את העיר העתיקה במרכזה, ואת הר הזיתים בימין המפה. כמו כן ניתן לראות במפה את גיא בן הינום ואת בריכת הסולטאן. במפה מופיעים מרבית הרחובות העיקריים של העיר העתיקה (לא כל הסימטאות), וכן מבנים עיקריים ובהם כנסיית הקבר, מגדל דוד, כיפת הסלע ומסגד אל-אקצא. בראש הר הזיתים ניתן לראות את הכפר א-טור ואת כנסיית וירי-גלילאי, ובמערבו סומן בית הקברות היהודי. אריאל תשבי (עורך), ארץ ישראל במפות ממידבא ועד הלוויין, הוצאת מוזיאון ישראל ומשרד הביטחון – ההוצאה לאור, 2001 Haim Goren et al., Mapping the Holy Land : the foundation of a scientific cartography of Palestine, London: Bloomsbury Publishing, 2017 (הספר בקטלוג ULI) מדיה וקבצים בנושא מפת ון דה ולדה בוויקישיתוף מידע על מפת ארץ ישראל מ-1866 באתר אוסף ערן לאור, הספרייה הלאומית Planography of Jerusalem: Memoir to accompany the new-ground-plan of the city of Jerusalem and the environs, constructed anew by C.W.M. Van de Velde, Gotha: Justus Perthes, 1858 Map of the Holy Land / constructed by C.W.M. van de Velde ... ; engraved by Eberhardt and by Stichardt, 1858 Map of the Holy Land / constructed by C.W.M. Van de Velde; 2nd edition, 1865
צי האוויר הרביעי (לופטוואפה)

צי האוויר הרביעי (בגרמנית: Luftflotte 4) הייתה אחת היחידות המשמעותיות ביותר שלחמו במסגרת הלופטוואפה במלחמת העולם השנייה. צי האוויר הוקם ב-18 במרץ 1939 בווינה והשתתף בעיקר בלחימה בחזית המזרחית במסגרת המערכה הצבאית נגד ברית המועצות, שם העניק סיוע אווירי לקבוצת ארמיות מרכז ולקבוצת ארמיות דרום. זמן קצר לפני תום המלחמה, ב-21 באפריל 1945, שונה שמו לפיקוד האוויר הרביעי והוא סופח לצי האוויר השישי. אלכסנדר להר, 18 במרץ 1939 - 20 ביולי 1942. וולפרם פון ריכטהופן, 20 ביולי 1942 - 4 בספטמבר 1943. אוטו דסלוך, 4 בספטמבר 1943 - 17 באוגוסט 1944. אלכסנדר הול, 17 באוגוסט 1944 - 27 בספטמבר 1944. אוטו דסלוך, 27 בספטמבר 1944 - 21 באפריל 1945. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
בסיס סחיפה

בסיס סחיפה הוא מונח בהידרולוגיה ובגאומורפולוגיה שמשמעותו הגבול שמתחתיו זרם מים (נחל או נהר) אינו גורם לסחיפה. בדרך כלל כשנחל נשפך לגוף של מים עומדים נבלמת זרימתו ובכך אובדת לזרם יכולת הסחיפה, והוא משקיע את הסחף שהוא נושא. במילים אחרות, בסיס סחיפה הוא הנקודה הנמוכה ביותר שאליה מסוגל הנחל לזרום, או "שפך הנהר". אם הנחל נשפך לאגם מהווה האגם בסיס סחיפה זמני לכל הפלגים היוצרים את הנחל. אם הנחל נשפך לים בסיס הסחיפה שלו הוא גובה פני הים הנחשב כבסיס הסחיפה המוחלט (למעט בנהרות הזורמים אל ים או אגם הנמצא מתחת לפני הים. הדוגמה הבולטת ביותר היא נהר הירדן שבסיס הסחיפה שלו, ים המלח, מצוי כ-400 מטר מתחת לגובה פני הים). כשמקור הזרם מצוי בנקודה גבוהה יחסית לבסיס הסחיפה (שיפוע גבוה) מתקדמת הבליה במהירות עקב האנרגיה האצורה במים הזורמים במהירות. הטופוגרפיה היא טרשית ונוהגים לומר כי הנחל הוא צעיר (במונחים גאולוגיים). בליה המתרחשת לאורך זמן ארוך (במונחים גאולוגיים) שוחקת את האזורים הגבוהים ובסופו של דבר מקטינה ההפרש שבין המקור לבסיס הסחיפה של הזרם, ונוהגים לקרוא לנחל כזה "בוגר". לעמקים של נחלים בוגרים יש שיפועים מתונים, רכסים מעוגלים וצורתם מתפתלת. תזוזות של הקרקע משפיעות במידה ניכרת על בסיס הסחיפה. התרוממות רמת קולורדו בצירוף עם העובדה שמפרץ קליפורניה נפתח לים קבעו את פני הים כבסיס הסחיפה של נהר הקולורדו והובילו לסחיפה מהירה (במונחים גאולוגיים) שתוצאתה הגרנד קניון. גובה פני הים יכול להשתנות (בעיקר בשל היווצרות והפשרה של קרחונים), ובשל כך להגביה או להנמיך את בסיס הסחיפה הסופי של הנהרות הנשפכים לים. לאורך חופה המזרחי של אמריקה הצפונית נמשכים עמקי הנהרות לתוך אדן היבשת, זכר לתקופה שהסחיפה הייתה אפשרית משום שבסיס הסחיפה היה יותר נמוך כשגובה פני הים היה נמוך יותר. פרופסור משה ברור, "בסיס סחיפה", לקסיקון גאוגרפי, (עמ' 5), הוצאת יבנה, תשס"א בסיס סחיפה, באתר אנציקלופדיה בריטניקה (באנגלית)
סייבר מאנדיי

סייבר מאנדיי (באנגלית: Cyber Monday, מילולית: "יום שני המקוון") הוא כינוי שיווקי ליום שני שחל לאחר חג ההודיה בארצות הברית מדי שנה. הוא נוצר על ידי חברות שיווק כדי לעודד קניות ברשת. המונח הופיע לראשונה ב-28 בנובמבר 2005 נטבע על ידי אלן דייוויס בהודעה לעיתונות של האתר Shop.org. בהודעה נכתב כי סייבר מאנדיי הופך במהירות לאחד מימי הקניות באינטרנט הגדולים ביותר בשנה, בהמשך סייבר מאנדיי אכן הפך לכינוי שיווקי בינלאומי, והתרחב גם לקנדה, לבריטניה, לפורטוגל, לגרמניה, לצ'ילה, לקולומביה, וליפן. בלאק פריידי יום הרווקים הסיני מתי סייבר מאנדיי Cyber Monday?, באתר לוח שנה יוסי לוי, מוכנים לנובמבר? כל הפרטים על חודש הקניות הכי משתלם ברשת, באתר חדשות 13 (לשעבר ערוץ עשר), 4 בנובמבר 2018 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
קורפוס האוויר השמיני (לופטוואפה)

קורפוס האוויר השמיני (בגרמנית: VIII. Fliegerkorps) היה אחד הקורפוסים האוויריים של הלופטוואפה במלחמת העולם השנייה. הקורפוס הוקם באופלן ב-19 ביולי 1939, ולחם בעיקר בחזית המזרחית. הקורפוס ניהל את הרכבת האווירית לסטלינגרד החל מדצמבר 1942 ועד לפברואר 1943, הרכבת כשלה באופן נחרץ וגזרה את גורלה של הארמייה השישית של פאולוס שהייתה נצורה בעיר. היחידה התמזגה ב-28 באפריל 1945 עם הפיקוד האווירי האזורי ה-8, והפכה לפיקוד חיל-האוויר השמיני. וולפרם פון ריכטהופן, 19 ביולי 1939 - 30 ביוני 1942 מרטין פיביג, 1 ביולי 1942 - 21 במאי 1943 הנס זיידמן, 21 במאי 1943 - 28 באפריל 1945 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
פוקה-וולף Fw 200

הפוקה-וולף Fw 200 קונדור הוא מטוס תובלה, סיור ימי, הפצצה ונוסעים שיוצר על ידי חברת פוקה וולף ושירת בלופטוואפה במהלך מלחמת העולם השנייה. המטוס, שתוכנן על ידי מהנדס האווירונאוטיקה קורט טאנק, ניחן בטווח טיסה ארוך במיוחד ולכן הוא הצטיין בתפקיד הסיור הימי שבו הוא גם ביצע משימות תקיפה של ספינות האויב. בין יוני 1940 לפברואר 1941 נטען כי מטוסי הקונדור הטביעו כ-365,000 טונות של ציוד וספינות באוקיינוס האטלנטי. המטוסים היו מוצלחים בתפקיד זה עד לכינויים "אימת האטלנטי" על ידי וינסטון צ'רצ'יל. באמצע שנת 1942 המטוס כבר איבד את יתרון המהירות יחסית למיירטי האויב ולכן תקיפת הספינות הופסקו. משנת 1943 המטוס שימש להטסת נוסעים בלבד. ייצור המטוס נפסק בשנת 1944, לאחר שיוצרו 276 יחידות. קנצלר גרמניה, אדולף היטלר קיבל מטוס מסוג זה ליום הולדתו ה-50. מדיה וקבצים בנושא פוקה-וולף Fw 200 בוויקישיתוף ערך זה הוא קצרמר בנושא מטוסים. אתם מוזמנים לתרום לוויקיפדיה ולהרחיב אותו.
The Lady Is a Tramp

"The Lady Is a Tramp" (בעברית: "הגברת היא נוודת") הוא שיר שנכתב על ידי רוג'רס והארט ובוצע לראשונה במחזמר "Babes in Arms" בשנת 1937. השיר זכה לביצועים רבים, בין השאר על ידי טומי דורסי, סופי טאקר, לנה הורן, פרנק סינטרה, אלה פיצג'רלד, בינג קרוסבי, שירלי באסי ודיאנה רוס. The Lady Is a Tramp הוא גם הסינגל השלישי של זמר הג'אז האמריקאי טוני בנט מתוך אלבומו Duets II, משנת 2011 בשיתוף זמרת הפופ האמריקאית ליידי גאגא. בנט שיבח את הופעתה של גאגא בשיר, ואמר כי היא "גברת ג'אז אמיתית". גאגא ובנט ביצעו את "The Lady Is a Tramp" כשיר הפותח בספיישל מיוחד של גאגא בערוץ ABC, הנקראת "A Very Gaga Thanksgiving", ששודר ב-24 בנובמבר 2011. בעת שסיפרה על ההופעה עצמה, גאגא התמוגגה בפני קייטי קוריק, "אוי, טוני כל כך נאה, שאני מרגישה נורא בכל פעם שאשתו נמצאת בסביבה, בגלל שהוא כה מקסים וכזה ג'נטלמן". בנט אמרה אלייה שהיא לדעתו "האדם הכי יפה שפגשתי אי פעם, יש בה משהו מאוד מיוחד", והוסיף "אני רואה שבגאגא יש נגיעה של גאוניות תיאטרונית, היא יצירתית מאוד ופרובוקטיבית מאוד, אני חושבת שככל שימשיך הזמן היא תהיה פיקאסו של אמריקה, אני חושב שהיא הולכת להיות גדולה כמו אלביס פרסלי". למרות שלא שוחרר רשמית, השיר נכנס למצעד הרשמי של יפן ובלגיה והגיע ל-40 המובילים ולמקום הראשון במצעד שירי הג'אז של בילבורד. השיר, כמו גם את הווידאו זכו לשבחים רבים עבור השירה של שניהם, כמו גם על הפשטות של וידאו, אשר יוצא מן המאמצים הרגילים של גאגא. השיר קיבל שבחים מהערוצים, E! ו-MTV. מבקרים אחרים הביעו תקווה כי גאגא תשחרר את מוזיקת הג'אז שלה לאחר מאמץ מוצלח זה. הקליפ לשיר מציג את בנט וגאגא שרים יחד את "The Lady Is a Tramp" באולפן הקלטות מול עמדות מוזיקה, כאשר בנט לבוש בחליפה שחורה וגאגא עוטה שמלת ערב בגימור תחרה שחורה חצי-שקופה ושיער בצבע ירוק-טורקיז כמו בעטיפת הסינגל. הקליפ שוחרר ב-3 באוקטובר 2011 בערוץ ה-VEVO הרשמי של בנט ועד להיום צבר מעל ל-25 מיליון צפיות. מידע על היצירה "The Lady Is a Tramp" באתר מיוזיק בריינז מידע על הקומפוזיציה "The Lady Is a Tramp" באתר AllMusic גרסאות נוספות ל"The Lady Is a Tramp" באתר SecondHandSongs Welcome to 'A Very Gaga Thanksgiving' | Video - ABC News Lady Gaga posed nude for Tony Bennett|Celebrities|chinadaily.com.cn New Tony Bennett and Lady Gaga – “The Lady Is A Tramp” Video | The Audio Perv, theaudioperv.com (באנגלית) "Lady Gaga Tramps It Up With Tony Bennett in New Music Video". E! Online (באנגלית אמריקאית). נבדק ב-2017-10-20. "Lady Gaga, Tony Bennett 'Tramp' It Up In New Video". MTV News (באנגלית). נבדק ב-2017-10-20. "Lady Gaga Is A Broadway Baby On Tony Bennett Duet "The Lady Is A Tramp"". idolator (באנגלית אמריקאית). 2011-09-15. נבדק ב-2017-10-20. "Lady GaGa, Tony Bennett unveil video". Digital Spy (באנגלית). 2011-10-03. נבדק ב-2017-10-20. Lady GaGa, Tony Bennett unveil 'The Lady Is a Tramp' video - Music News - Digital Spy Lady Gaga, Tony Bennett ‘Tramp’ It Up In New Video - MTV tonybennettVEVO (2011-10-03), Tony Bennett, Lady Gaga - The Lady is a Tramp (from Duets II: The Great Performances), נבדק ב-2017-10-20 https://twitter.com/chartsladygaga/status/1078003688126513155, Twitter
שיגעון הברייקדאנס

שיגעון הברייקדאנס (באנגלית: 'Breakin) הוא סרט קולנוע בבימויו של יואל זילברג שיצא לאור בשנת 1984. הסרט העוסק בריקודי ברייקדאנס ובשבירת מוסכמות ומסורות. ההשראה לסרט הגיע מסרט תיעודי גרמני בשם 'Breakin' and Enterin (תרגום: פריצה) העוסק בתרבות ההיפ הופ במועדון רדיוטרון שהיה בלוס אנג'לס. רבים מהאומנים והרקדנים המופיעים בסרט 'Breakin' and Enterin שיחקו בסרט שיגעון הברייקדאנס כולל: אייס טי ומייקל בוגלו שרימפ צ'יימברס. קלי (מגולמת על ידי לוסינדה דיקי) היא רקדנית ג'אז צעירה העובדת במסעדת מזון מהיר ומשתוקקת לקבל הכרה כרקדנית. קלי נפגשת עם "אוזון" (מגולם על ידי אדולפו קווינונס) ו"טורבו" (מגולם על ידי מייקל צ'יימברס) - שני רקדני רחוב מוכשרים המשתתפים בקרבות ריקודי רחוב בסגנון ברייקדאנס. קלי מצטרפת אל החבורה ומפתחת רומן עם אוזון. הסוכן של קלי עמל ומנסה לארגן לשלושה מבחני-בד, אך ללא הצלחה. התדמית של רקדני רחוב, לובשי קרעים, בנדנות וצמידי ניטים אינה מטיבה עימם. בעקבות כך, השלושה לובשים חליפות מהודרות וניגשים למבחן בד. בתחילה הבוחנים אינם מוכנים לבחון אותם, אך אוזון אינו מוכן לקבל "לא" כתשובה והשלושה רוקדים למרות מחאותיהם של הבוחנים אשר לבסוף מתלהבים מן הריקוד. בסוף הסרט השלושה משתתפים במופע ריקוד מוזיקלי המבוסס על ריקודי ג'אז וריקודי רחוב. "שיגעון הברייקדאנס", במסד הנתונים הקולנועיים IMDb (באנגלית) "שיגעון הברייקדאנס", באתר נטפליקס "שיגעון הברייקדאנס", באתר AllMovie (באנגלית) "שיגעון הברייקדאנס", באתר Rotten Tomatoes (באנגלית) "שיגעון הברייקדאנס", באתר Box Office Mojo (באנגלית) "שיגעון הברייקדאנס", באתר אידיבי "שיגעון הברייקדאנס", במסד הנתונים הקולנועיים KinoPoisk (ברוסית)
גינאה החדשה הגרמנית

גינאה החדשה הגרמנית (בגרמנית: Deutsch-Neuguinea) הייתה הטריטוריה הראשונה באימפריה הקולוניאלית הגרמנית. היא הייתה מושבה גרמנית מ-1884 ועד 1914 כאשר נכבשה על ידי אוסטרליה עם פרוץ מלחמת העולם הראשונה. היא השתרעה על החלק הצפון-מזרחי של גינאה החדשה ועל כמה איים סמוכים. החלק היבשתי של גינאה החדשה הגרמנית ואיי ביסמרק הם כיום חלק מפפואה גינאה החדשה. החלק היבשתי נקרא "ארץ הקייזר וילהלם" (Kaiser-Wilhelmsland). בנוסף הארכיפלג של איי ביסמרק, "פומרניה החדשה" (Neu-Pommern, כיום איי בריטניה החדשה) ו-"מקלנבורג החדשה" (Neu-Mecklenburg, כיום איי אירלנד החדשה). שטחה הכולל של המושבה היה 249,500 קמ"ר. בסוף שנות השבעים ובראשית שנות השמונים של המאה ה-19 השפיעו חוגי ימין לאומנים על הקנצלר הגרמני אוטו פון ביסמרק לפתוח במדיניות התפשטות קולוניאלית. אזור זה היה אחד היעדים של מצדדי ההתפשטות הקולוניאלית הגרמנית והוקמה חברה בשם "חברת גינאה החדשה הגרמנית" (Deutsche Neuguinea-Compagnie). ב-3 בנובמבר 1884 הונף הדגל הגרמני על השטח הצפון-מזרחי של גינאה החדשה ועל האיים הסובבים. החלק הדרום-מזרחי היה בשליטה בריטית (מאוחר יותר עם איחוד אוסטרליה ב-1901 הועבר לשלטונה של אוסטרליה) והחלק המערבי של האי היה בשליטה הולנדית. על פי חוזה בין גרמניה לספרד מ-1899 קנתה גרמניה את איי קרוליין ואת איי מריאנה הצפוניים (לא כולל גואם שהועברה שנה קודם מספרד לארצות הברית לאחר מלחמת ארצות הברית–ספרד). איים אלו סופחו לגינאה החדשה הגרמנית וב-1906 סופחו גם איי מרשל. כדי להגדיל את הרווחיות של המטעים שניטעו באי על ידי מתיישבים גרמנים הועסקו תושבים מקומיים, לעיתים בכפייה. בתקופות מסוימות הובאו לעבוד גם פועלים מסין מיפן וממיקרונזיה. עם פרוץ מלחמת העולם הראשונה נכבשו גינאה החדשה הגרמנית והאיים הסמוכים על ידי כוחות צבא אוסטרלים. יפן השתלטה על שאר האיים שהיו בשליטה גרמנית באוקיינוס השקט. פעולת הכיבוש הייתה כמעט ללא כל התנגדות וב-21 בספטמבר 1914 נכנע כל הכוח הצבאי הגרמני במושבה. בחוזה ורסאי ב-1919 לאחר המלחמה, איבדה גרמניה את כל מושבותיה וגינאה החדשה הגרמנית הפכה ל"טריטוריה של גינאה החדשה" (Territory of New Guinea) שהייתה שטח מנדט אוסטרלי מטעם חבר הלאומים עד 1949 (להוציא את תקופת הכיבוש היפני במהלך מלחמת העולם השנייה) ואז הפכה לחלק מ"הטריטוריה של פפואה וגינאה החדשה" שהפכה בסופו של דבר למדינה העצמאית של פפואה גינאה החדשה מדיה וקבצים בנושא גינאה החדשה הגרמנית בוויקישיתוף אתר על ההיסטוריה של גינאה החדשה הגרמנית (בגרמנית)
קיירנס

קיירנס (באנגלית: Cairns) היא עיר בחלקה הצפוני של קווינסלנד שבאוסטרליה. העיר נוסדה בשנת 1876 ונקראה על שמו של ויליאם וולינגטון קיירנס, מושל קווינסלנד. היא הוקמה כדי לשמש תחנה בדרכם של כורי זהב שעשו את דרכם לנהר ההודג'קינסון, אך מאוחר יותר חלה ירידה באוכלוסיית העיר לאחר שנמצא נתיב נוח יותר למכרות הזהב. בהמשך נסללה אליה מסילת רכבת והיא הפכה לנמל ליצוא קנה סוכר, זהב, מחצבים שונים נוספים ותוצרת חקלאית מהאזור. נכון ל-2019 אוכלוסיית העיר מונה 153,951 נפש. קריינס ממוקמת כ-1,700 ק"מ מבריסביין ו-2,700 ק"מ מסידני. היא מהווה יעד לתיירות חוץ בזכות האקלים הטרופי שלה ובנוסף משמשת נקודת מוצא לנוסעים לשונית המחסום הגדולה ולצפון קווינסלנד. קודם להתיישבות האירופאית היה האזור מיושב על ידי שבטים אבוריג'ינים. ב-1770, ג'יימס קוק מיפה לראשונה את האזור וקרא לו מפרץ טריניטי (Trinity Bay). משלחות סקר שהגיעו למקום 100 שנים לאחר מכן ציינו את המקום כמתאים להקמת נמל. במלחמת העולם השנייה שימשה קיירנס כבסיס לפעולות של כוחות ההגנה של אוסטרליה לפעולות באוקיינוס השקט. פפואה גינאה החדשה לאה, פפואה גינאה החדשה (מ־1984) יפן אויאמה, יפן (מ־2006) לטביה ריגה, לטביה (מ־1990) ארצות הברית סקוטסדייל, אריזונה, ארצות הברית (מ־1987) קוריאה הדרומית סונגנאם, קוריאה הדרומית מדיה וקבצים בנושא קיירנס בוויקישיתוף אתר האינטרנט הרשמי של קיירנס קיירנס, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
אל תקרא לי שחור

אל תקרא לי שחור הוא מחזמר שנכתב והופק בישראל בשנת 1972. המחזמר הופק ב"התיאטרון הצעיר" על ידי מנחם נוביק. השירים וקטעי הקישור נכתבו על ידי דן אלמגור והולחנו על ידי בני נגרי. המחזמר בוים על ידי דני ליטאי. המחזמר ייבא לישראל את סגנון הגוספל ואת ערכי התנועה האמריקאית לזכויות האזרח שעלתה בשנות השישים, על שאיפתם לשוויון ושלום בין בני האדם. האלגוריה החבויה במחזמר היא למצבם של המזרחים במדינת ישראל. המחזמר זכה להצלחה מסחרית וביקורתית, וזכה בפרס כינור דוד. אף כי מבחינה פוליטית ארצות הברית הייתה בעלת ברית של ישראל בשנות ה-70 של המאה ה-20, מבחינה אמנותית היו המוזיקה והשירים הצרפתיים בעלי השפעה רבה יותר מאשר המוזיקה האמריקאית בכלל, וסגנון המוזיקה השחורה בפרט. אלמגור שהה תקופה מסוימת בארצות הברית בשנות ה-60, התרשם מהתנועה האמריקאית לזכויות האזרח, מנאומו של מרטין לותר קינג, והושפע מהסגנונות המוזיקליים שרווחו באותה עת בארצות הברית. שנה קודם לכן כתב את העיבוד הבימתי לסיפורי דיימון ראניון, שנקרא "עיר הגברים" (שנודע בשיר "פנקס הקטן"). הצלחת העיבוד הניעה אותו לחפש תרגומים נוספים. במקביל, נגרי, שהיה מעבד מוזיקלי מצליח וזכה בהצלחה בין השאר בניהול להקות צבאיות, הלחין עבור להקת חיל הים את השיר "מי יישא את נשמתי", בו ניכרו השפעות המוזיקה השחורה מארצות הברית, סגנון אשר משך את נגרי מאז ומתמיד. אלמגור, שעבד עם נגרי באותה תקופה, העלה את הרעיון למחזמר. את המחזמר ביצע אנסמבל של שבעה שחקנים וזמרים: אברהם פררה, עוזי פוקס, רותי נבון, יעל שטרן, דודו זר/גידי זר, אראלה בר-לב ורפי גינאי. במחזמר יש 13 שירים, שביניהם קטעי קישור מחברים. השירים נעים בין תיאור סצינות תנ"כיות עם גיבורים שחורים, ובין שירי מאבק וגוספל, הקוראים לשוויון ואחווה, וסוף לאפליה. מילות השירים נכתבו על ידי דן אלמגור, המוזיקה לשירים הולחנה על ידי בני נגרי. במחזמר הופיע גם השיר "רק לא אצלנו בשכונה" אשר לא נכלל באלבום. המחזמר זכה להצלחה מסחרית ולהערכת המבקרים וזכה בפרס כינור דוד. בלטו בו הלהיטים "יום יבוא" ו"קליפסו בשחור לבן", שהצליחו במצעדים השנתיים. "יום יבוא" הגיע למקום ה-16 במצעד של 1972, ו"קליפסו בשחור לבן" הגיע גם הוא למקום ה-16, במצעד של 1973. אריאנה מלמד, החלום האמריקני, באתר ynet, 26 ביולי 2008 הילו גלזר, הביאו את היום: 40 שנה למחזמר שהלהיט את המדינה, באתר nrg‏, 28 ביולי 2012 פרטי האלבום, באתר מוזיקה ישראלית אל תקרא לי שחור, באתר "פזמונט" "יום יבוא" מתוך המחזמר, בהשתתפות הקאסט המקורי, סרטון באתר יוטיוב ביקורת וסקירה על השיר "יום יבוא" ביקורת על האלבום ושמות הנגנים המבצעים לפעילות על השיר "יום יבוא" אל תקרא לי שחור, דף שער בספרייה הלאומית הילו גלזר, הביאו את היום: 40 שנה למחזמר שהלהיט את המדינה, באתר nrg‏, 28 ביולי 2012 אריאנה מלמד, החלום האמריקני, באתר ynet, 26 ביולי 2008 2. יום יבוא - השיר והמילים - אתר המוסיקה, באתר web.archive.org, ‏23 בינואר 2020 רדיו 103, המעבד הלא נודע יום יבוא, באתר "פזמונט" קליפסו בשחור לבן, באתר "פזמונט"
Ubuntu Touch

Ubuntu Touch היא הגרסה של מערכת ההפעלה אובונטו למחשבי לוח וטלפונים חכמים. מפותחת על ידי קנוניקל וקהילת אובונטו. ממשק המשתמש שלה מיועד בעיקר להתקנים בעלי מסך מגע. מרק שאטלוורת' הכריז ב-31 באוקטובר 2011, שבאובונטו גרסה 14.04 המערכת תתמוך בטלפונים חכמים מחשבי לוח, טלוויזיות, ומכשירים בעלי מסך חכם. פלטפורמת אובונטו לטלפונים סלולריים נחשפה ב-2 בינואר 2013. גרסת ההדגמה של Ubuntu Touch למפתחים הופצה ב-21 בפברואר 2013. קנוניקל הפיצה את גרסת השותפים\מפתחים הראשונה ב-17 באוקטובר 2013, לצד אובונטו 13.10 ש"לראשונה תמכה במכשירים גלקסי נקסוס ונקסוס 4, למרות שהיו קיימים אימג'ים גם לפלאפונים, ומחשבי לוח אחרים". זמן היעד לגרסה המלאה הוא ה-17 באפריל 2014[דרוש מקור], לצד הפצת אובונטו גרסה 14.04. גרסת הדגמה זמינה למכשירי אנדרואיד מסוימים כולל את מהדורת גוגל של סמסונג גלקסי S4 בגרסת הדגמה למפתחים, מ-21 בפברואר 2013. בשנת 2015, הפרויקט ננטש על ידי קנוניקל והורם מחדש על ידי קהילת המפתחים, הקהילה התארגנה מחדש וכבר בשנת 2017 הפכה לארגון ללא מטרות רווח. כיום UBports Foundation, פועלת להתחבר עם יצרנים טלפונים נוספים בכל בעולם על מנת לקדם את מערכת קוד ההפעלה בקוד פתוח מדיה וקבצים בנושא Ubuntu Touch בוויקישיתוף אתר האינטרנט הרשמי של Ubuntu Touch (בשפות מרובות) Ubuntu Touch בוויקי של אובונטו דף המיזם בלנצ'פד Backed by Canonical and Ubuntu "Blog Archive » Ubuntu on phones, tablets, TV’s and smart screens everywhere" Ubuntu Phone OS Unveiled by Canonical OMG! Ubuntu! Ubuntu Touch Developer Preview Released, Available for Nexus Devices OMG! Ubuntu! https://wiki.ubuntu.com/SaucySalamander/ReleaseNotes#Ubuntu_for_Phones